Document ID: 31990R1332

IR-REGOLAMENT TAL-KUNSILL (KEE) Nru 1332/90
tal-14 ta' Mejju, 1990
li jemenda r-Regolament (KEE) Nru 1469/70 li jiffissa l-perċentwali u l-kwantitajiet ta' tabakk li jieħdu l-aġenziji ta' l-intervent u l-perċentwali tal-produzzjoni tat-tabakk tal-Komunità li fuqhom tapplika l-proċedura stabbilita f'Artikolu 13 tar-Regolament (KEE) Nru 727/70
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jwaqqaf il-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 727/70 tal-21 ta' April, 1970 dwar l-organizzazzjoni komuni tas-suq f'tabakk mhux maħdum[1], kif l-aħħar emendat mir-Regolament (KEE) Nru 1329/90[2], u partikolarment l-Artikolu 13(3) u (6) ta' dan,
Wara li kkunsidra l-proposta mill-Kummissjoni[3],
Billi r-Regolament (KEE) Nru 1469/70[4] kif l-aħħar emendat mir-Regolament (KEE) N° 2269/88[5], jiffissa l-perċentwali u l-kwantitajiet ta' tabakk li jittieħed mill-aġenziji ta' l-intervent u l-perċentwali tal-produzzjoni tat-tabakk tal-Komunità li dwarhom kien deċiż li jingħata premium u li dwarhom japplikaw l-istrumenti li jamministraw is-suq tat-tabakk stabbilit f'Artikolu 13 tar-Regolament (KEE) Nru 727/70;
Billi r-Regolament tal-Kunsill (KEE) Nru 1331/90[6] jipprovdi partikolarment għall-varjetà ta' Ibridi ta' Badischer Geudertheimer, bħalissa klassifikati taħt in-numru 1 f'sensiela (Badischer Geudertheimer u ibridi ta' dan), ikunu trasferiti għal numru 11 f'sensiela (a) Forchheimer Havana II ċ), 11 (b) Nostrano del Brenta, 11(ċ) Resistente 142 u 11 (d) Gojano; billi, bħala konsegwenza ta' dak it-trasferiment, il-perċentwali u l-kwantitajiet għal dawk il-varjetajiet għandhom ikunu adattati;
Billi l-perċentwali tal-produzzjoni tal-Komunità li dwaru kien deċiż li jingħata premium u li fuqu japplikaw l-istrumenti għal ġestjoni tas-suq tat-tabakk kien iffissat għal 115 %; billi, minħabba l-livell globali tal-produzzjoni u l-ħwienet possibbli, dak il-perċentwali minn issa 'l quddiem għandu jitnaqqas għal 110 %; billi żieda ta' 10 % fi produzzjoni tikkunsidra biżżejjed l-impatt ta' varjazzjonijiet fil-klima fuq produzzjoni,
ADOTTA DAN IR-REGOLAMENT:
Artikolu 1
Ir-Regolament (KEE) Nru 1469/70 huwa hawnhekk emendat kif ġej:
1. Artikolu 2 jitbiddel b'li ġej:
Artikolu 2
Il-perċentwali li għalih jirreferi Artikolu 13(5) tar-Regolament (KEE) Nru 727/70 huwa hawnhekk ifissat għal 110 %.'
2. Fl-Anness, it-test li jikkonċerna n-numri 1 u 11 f'sensiela jitbiddlu bit-test anness ma' dan ir-Regolament.
Artikolu 2
Dan ir-Regolament jidħol fis-seħħ fit-tielet ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa jgħodd mill-ħsad ta' l-1990.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, l-14 ta' Mejju, 1990.

Labels: 7
3
17